Document ID: /roh_data/filtered/fineweb-2-filterrobots_roh.jsonl.gz/37663

La Caribica è vegnida scurlattada il mardi saira d'in ferm terratrembel. Avant la costa da Honduras ha la terra stremblì cun ina fermezza da 7,6 sin la scala da Richter, rapporta l'observatori da terratrembels american. Rapports davart donns u blessads na datti il mument betg.
Per ils pajas en in radius da milli kilometers è vegnì proclamà in avertiment da tsunami – quai tranter auter en la Guatemala, la Costa Rica, il Panama u er la Cuba e la Jamaica. Entant han las autoritads però puspè pudì abolir quest alarm.
RR novitads 06:00